Alessia Tornaghi

Alessia Tornaghi (s. 3. heinäkuuta 2003 Milano) on italialainen taitoluistelija.

Tornaghi voitti naisten yksinluistelussa Italian-mestaruuden kaudella 2018–2019. Seuraavalla kaudella hän uusi kansallisen mestaruutensa ja pääsi arvokisaedustajaksi. Hän sijoittui kuudenneksi nuorten talviolympialaisissa, 13:nneksi nuorten maailmanmestaruuskilpailuissa ja kahdeksanneksi aikuisten Euroopan-mestaruuskilpailuissa vuonna 2020.

Tornaghi on pituudeltaan 165-senttinen. Häntä valmentavat Edoardo De Bernardis ja Marilù Guarnieri.

Lähteet

Aiheesta muualla 

 
 

Italialaiset taitoluistelijat
Vuonna 2003 syntyneet
Elävät henkilöt